open-index/open-wikipedia-markdown huggingface dataset:
Մարիո Կորդերո

**Մարիո «Կատատո» Կորդերո Բրենես** (, ), 1950-60-ականների կոստառիկացի ֆուտբոլիստ, կենտրոնական պաշտպան, այնուհետև մարզիչ։ Համարվում է Կոստա Ռիկայի ֆուտբոլային պատմության մեջ լավագույն պաշտպաններից մեկը։

Մարիո Կորդերոն, ով ավելի հայտնի էր «Կատատո» մականվամբ, «Դեպորտիվո Սապրիսայի» կազմում 1959 թ. մասնակցել է թիմի համաշխարհային տուրին. դա առաջին նմանօրինակ միջոցառումն էր լատինամերիկյան ֆուտբոլային ակումբների պատմության մեջ։ Կատատոն «Սապրիսայի» առաջատարն էր և ավագը 1950-ականներին և 1960-ականների սկզբներին։ Հանդես գալով «Սապրիսայի» կազմում՝ չորս անգամ նվաճել է Կոստա Ռիկայի Պրիմիերա Դիվիզիոնի հաղթողի կոչումը։

յի հավաքականի կազմում Մասնակցել է 41 հանդիպումների։ Հավաքականի հետ հաղթել է CCCF-ի առաջնության երեք խաղարկություններում (1955, 1960, 1961), թիմի ավագի թևկապով մասնակցել և հաղթել է Հյուսիսային ու Կենտրոնական Ամերիկայի և Կարիբյան ավազանի երկրների ֆուտբոլի հավաքականների՝ ԿՈՆԿԱԿԱՖ-ի ազգերի առաջին առաջնությունում։ Այս մրցաշարում Կատատոն արժանացել է նաև «ֆեյր փլեյի» կամ «ասպետության» մրցանակին։

Ֆուտբոլիստի կարիերան ավարտելուց հետո մարզել է հայրենի «Սապրիսան»՝ 1965-1969 թթ. ընթացքում չորս անգամ նվաճելով երկրի չեմպիոնի կոչումը։ Կարճ ժամանակով մարզել է նաև յի ազգային թիմը։

## Արտաքին հղումներ
* Տեղեքարտ Մարիո Կորդերո; ՖԻՖԱ-ի պաշտոնական կայք  
* Մարիո Կորդերոյի տիտղոսները; salfadeco.or.cr  
* Կոստա Ռիկայի հավաքականի խաղացողների ելույթները; RSSSF-ի արխիվ 

Կատեգորիա:1930 ծնունդներ
Կատեգորիա:Կոստառիկացի ֆուտբոլային մարզիչներ
Կատեգորիա:Կոստառիկացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Վեստալուհի

**Վեստալուհի** (), իտալացի կոմպոզիտոր Գասպարե Սպոնտինիի օպերա (երաժշտական դրամա) երեք գործողությամբ։ Ֆրանսերեն լիբրետտոն Վ.-Է. դը Ժուիի։ Առաջին անգամ բեմադրվել է 1807 թ. դեկտեմբերի 15-ին Փարիզում՝ արժանանալով հանդիսատեսի ջերմ ընդունելությանը։ Համարվում է Սպոնտինիի լավագույն ստեղծագործություններից մեկը։ Ներկայումս էլ երբեմն բեմադրվում և ձայնագրվում է։ Վեստալուհի Ջուլիայի՝ գլխավոր դերի կատարողներից առանձնանում է Մարիա Կալլասը, որը հանդես է եկել այդ օպերայում 1954 թ. «Լա Սկալա» թատրոնում։

## Ծանոթագրություններ

Կատեգորիա:1807 բեմադրվածներ
Կատեգորիա:Սպոնտինիի օպերաներ
Կատեգորիա:Ֆրանսերեն օպերաներ
Դավիթ Շահնազարյան

**Դավիթ Գուրգենի Շահնազարյան** (), ՀՀ քաղաքական գործիչ։ Ֆիզմաթ գիտությունների թեկնածու։

## Կենսագրություն
Դավիթ Շահնազարյանը ծնվել է 1954 թվականին մայիսի 26-ին, Երևանում։ Ավարտել է Երևանի պետական համալսարանը՝ ֆիզիկոսի որակավորմամբ։ 
1994-1995 թվականներին աշխատել է ազգային անվտանգության պետական վարչության պետի պաշտոնակատար։ Ընտրվել է ՀՀ ԳԽ պատգամավոր։
1995 թվականին ընտրվել է ՀՀ ԱԺ 1-ին գումարման պատգամավոր, 1998 թվականին եղել է ՀՀ Նախագահի թեկնածու։ 1998-2001 թվականներին հիմնադրել և ղեկավարել է «21-րդ դար» ժողովրդավարական ազգային կուսակցությունը, որը 2001 թվականին լուծարվել և միաձուլվել է Հայոց համազգային շարժմանը։ ՀՀՇ անդամ է, 2008-2012 թվականներին եղել է ՀԱԿ անդամ։

Կատեգորիա:Հայ քաղաքական գործիչներ
Կատեգորիա:1954 ծնունդներ
Կատեգորիա:Մայիսի 26 ծնունդներ
Կատեգորիա:ՀՀ Ազգային ժողովի պատգամավորներ
Կատեգորիա:ՀՀ ԱԺ 1-ին գումարման պատգամավորներ
Կատեգորիա:ՀՀ Նախագահի թեկնածուներ
Կատեգորիա:ԵՊՀ շրջանավարտներ
Կատեգորիա:Հայ ֆիզիկոսներ
Տանկրեդ (օպերա)

**Տանկրեդ** (), իտալացի կոմպոզիտոր Ջոակինո Ռոսսինիի օպերա երկու գործողությամբ։ Իտալերեն լիբրետտոն Գաետանո Ռոսսիի ըստ Վոլտերի նույնանուն ողբերգության և Տորկվատո Տասսոյի «Ազատագրված Երուսաղեմ» պոեմի։ Առաջին անգամ կատարվել է 1813 թ. փետրվարի 6-ին Վենետիկի «Լա Ֆենիչե» թատրոնում (մեներգչուհիների վատառողջության պատճառով ներկայացումը ավարտին չի հասցվել)։ Օպերան ամբողջությամբ կատարվել է մեկ շաբաթ անց՝ փետրվարի 12-ին։ Նույն տարի Ֆերարա քաղաքի օպերային թատրոնում «Տանկրեդի» բեմադրության համար Ռոսսինին գրել է օպերայի նոր ֆինալ, որտեղ գլխավոր հերոսը մահանում է ռազմի դաշտում։

«Տանկրեդ» օպերան համարվում է Ռոսսինիի ստեղծագործական վաղ շրջանի գլուխգործոցներից մեկը։ Այն ներկայումս էլ մեր ընդ մերթ բեմադրվում ու ձայնագրվում է։ Լայն ճանաչում է ստացել հատկապես Տանկրեդի «Di tanti palpiti» մեներգը 1-ին գործողությունից։

## Ծանոթագրություններ

Կատեգորիա:1813 բեմադրվածներ
Կատեգորիա:Իտալերեն օպերաներ
Արամ Կարապետյան (քաղաքական գործիչ)

**Արամ Ռաֆիկի Կարապետյան**, Հայաստանի քաղաքական գործիչ, «Նոր ժամանակներ» կուսակցության նախագահ։

Ծնվել է 1964 թ. փետրվարի 1-ին Երևանում։

## Կրթություն
* 1980 թ. ավարտել է Երևանի թիվ 45 միջնակարգ դպրոցը։
* 1980-1985 թթ. սովորել է Երևանի պոլիտեխնիկական ինստիտուտի տեխնիկական կիբեռնետիկայի ֆակուլտետում։
* 1986-1988 թթ. սովորել է ԽՍՀՄ գիտությունների ակադեմիայի Մոսկվայի ռադիոֆիզիկայի և էլեկտրոնիկայի ինստիտուտի ասպիրանտուրայում, որտեղ պաշտպանել է թեկնածուական թեզ և 1990 թ. ստացել ֆիզիկամաթեմատիկական գիտությունների թեկնածուի գիտական աստիճան։
* 1996-1999 թթ. սովորել է Ռուսաստանի գիտությունների ակադեմիայի սոցիալ-քաղաքական հետազոտությունների ինստիտուտի դոկտորանտուրայում և դոկտորական թեզը պաշտպանելուց հետո՝ 1999 թ. ստացել է քաղաքական գիտությունների դոկտորի աստիճան։

## Աշխատանքային գործունեությունը
* Աշխատել է Հայաստանի գիտությունների ակադեմիայի ռադիոֆիզիկայի և էլեկտրոնիկայի ինստիտուտում՝ որպես գիտաշխատող, հետո ավագ գիտաշխատող, ինստիտուտի արհմիության կոմիտեի նախագահ։ Ակտիվ մասնակցել է ղարաբաղյան շարժմանը։
* «Ռուս-հայկական համագործակցության հիմնադրամի» համակարգող։
* Աշխատել է Ռուսաստանի Պետդումայում, Պետդումայի ազգային անվտանգության խորհրդում, Ռուսաստանի դաշնային խորհրդում։
* ՌԴ Պետդումայի ազգային անվտանգության խորհրդի հարավային ուղղության ղեկավար։
* Եղել է մի շարք ռուսաստանյան բանկերի տնօրենների խորհրդի խորհրդական և մի շարք բանկերի տնօրենների խորհրդի անդամ։
* 2002 թ. Երևանում հիմնել է «Հեռանկար» ռազմավարական նախաձեռնությունների կենտրոնը։

## Քաղաքական գործունեությունը
* 2003 թ. եղել է Հայաստանի Նախագահի թեկնածու։
* 2003 թ. Ազգային ժողովի ընտրություններին նրա թեկնածությունը չի գրանցվել վերջին 5 տարում Հայաստանում չբնակվելու պատճառաբանությամբ։
* 2003 թ. դեկտեմբերի 2-ին հիմնադրել է «Նոր Ժամանակներ» կուսակցությունը և միաձայն ընտրվել նրա նախագահ։
* 2007 թ. Հայաստանի 4-րդ գումարման Ազգային ժողովի ընտրությունների ժամանակ գլխավորել է ՆԺԿ համամասնական ընտրացուցակը։

## Պարգևներ և մրցանակներ
* 2005 թ. Մոսկվայում կազմակերպվող «Լավագույնը լավագույններից» ամենամյա մրցանակաբաշխության արդյունքում Արամ Կարապետյանը ճանաչվել է հաղթող։ Հանձնաժողովը Արամ Կարապետյանին արժանացրել է նաև «ՌԴ պատվավոր հյուրի» կոչմանը։
* 2006 թ. Մոսկվայում՝ «Ռուսաստանի պրոֆեսիոնալ» հեղինակավոր մրցանակաբաշխության ժամանակ ժողովուրդների բարեկամության գործում ունեցած մեծ ավանդի համար ճանաչվել է ԱՊՀ երկրներում միակ պրոֆեսիոնալ քաղաքական գործիչը։

Հեղինակել և խմբագրել է բազմաթիվ քաղաքականագիտական աշխատություններ, այդ թվում մի քանի գրքեր։

Ամուսնացած է, ունի երեք երեխա։

Կատեգորիա:Հայ քաղաքական գործիչներ
Կատեգորիա:1964 ծնունդներ
Կատեգորիա:Փետրվարի 1 ծնունդներ
Կատեգորիա:ՀՀ Նախագահի թեկնածուներ
Կատեգորիա:«Նոր ժամանակներ» կուսակցության անդամներ
Կատեգորիա:ՀՊՃՀ շրջանավարտներ
Էվեր Էռնանդես

**Էվեր Ֆրանսիսկո Էռնանդես** (, ), 1970-80-ականների սալվադորցի ֆուտբոլիստ, հարձակվող։ ի հավաքականի կազմում մասնակցել է Իսպանիայում կայացած 1982 թվականի ֆուտբոլի աշխարհի առաջնությանը։

## Ակումբային կարիերան
Էռնանդեսն իր պրոֆեսիոնալ կարիերան սկսել է հայրենի քաղաքի «Սանտյագենյո» ակումբում, որի հետ Սալվադորի պրիմիեր լիգան հաղթել է 1980 թ.։ Այնուհետև տեղափոխվել է ՖԱՍ, որի կազմում նվաճել է մեկ այլ չեմպիոնական տիտղոս 1984 թ.։ Այս մրցաշրջանում Էռնանդեսմ արժանացավ նաև «լավագույն ռմբարկուի» մրցանակին՝ 17 գոլով։ Կարիերան ավարտել է 28 տարեկանում՝ վերջին մրցաշրջանն անցկացնելով «Ալյանսայում»։

## Միջազգային կարիերան
ի հավաքականի կազմում 1976-1985 թթ. ընթացքում դարձել է 13 գոլի հեղինակ։ Էռնանդեսը հերոս դարձավ 1982 թ. աշխարհի առաջնության ընտրական մրցաշարում յի հավաքականի դարպասն ուղարկած պատմական գոլի շնորհիվ։ Աշխարհի առաջնության եզրափակիչ մրցաշարում մասնակցել է յի դեմ հանդիպմանը, որում սալվադորցիները խայտառակ պարտություն կրեցին 1։10 հաշվով։ Ընդհանուր առմամբ Էռնանդեսը մասնակցել է աշխարհի առաջնության ընտրական 11 հանդիպումների։

## Ֆուտբոլային կարիերայից հետո
Ֆուտբոլիստի կարիերան ավարտելուց հետո 1991 թ. Էռնանդեսը տեղափոխվեց Միացյալ Նահանգներ և սկսեց զբաղվել ավտոմեքենաների վաճառքով։ Ամուսնացած է, ունի երեք զավակ։

## Ծանոթագրություններ

## Արտաքին հղումներ
* Տեղեքարտ Էվեր Էռնանդես; ՖԻՖԱ-ի պաշտոնական կայք , worldfootball.net 
* Սալվադորի հավաքականի խաղացողների ելույթները; RSSSF-ի արխիվ 

Կատեգորիա:Դեկտեմբերի 11 ծնունդներ
Կատեգորիա:Սալվադորի հավաքականի ֆուտբոլիստներ
Կատեգորիա:Սալվադորցի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Սևերոս Անտիոքացի

**Սևերոս Անտիոքացի** (, , ) — 538 թ., Քսոիս, Եգիպտոս), հույն աստվածաբան, Անտիոքի պատրիարք (512— 518 թթ.)։ Իր գրվածքներում հարել է Կյուրեղ Ալեքսանդրացու քրիստոսաբանությանը՝ պաշտպանելով Քրիստոսի մեջ մեկ միացյալ բնության գաղափարը։ Պայքարել է քաղկեդոնականության դեմ, ինչի համար հալածվել է բյուզանդական կայսր Հուստինոս I կողմից, որը նրան զրկել է Անտիոքի պատրիարքական աթոռից և ուղարկել աքսոր։ Հայտնի է Սևերոս Անտիոքացու վեճը մեկ այլ հալածյալ աստվածաբան Հուլիանոս Հալիկառնասցու հետ՝ Հիսուս Քրիստոսի մարմնի անապականության հարցի շուրջ։

Սևերոսի գրվածքները մեծ ազդեցություն են թողել արևելյան ուղղափառ ղպտի և հակոբիկ եկեղեցիների դավանաբանության ձևավորման վրա, ինչի պատճառով նշյալ եկեղեցիների կողմից նա դասվել է սրբերի շարքը։ Հայոց եկեղեցին VI դարում մերժել է Սևերոսի հայացքները Քրիստոսի մարմնի «ապականացու» լինելու վերաբերյալ՝ հարելով Հուլիանոս Հալիկառնասցու ուսմունքին, սակայն հետագայում՝ VIII դարի առաջին կեսին, ձևավորել է իր ուրույն վարդապետությունը՝ բանադրելով ինչպես Սևերոսին, այնպես էլ Հուլիանոսին։
## Տես նաև
* Խոսրովիկ Թարգմանիչ
## Ծանոթագրություններ

Կատեգորիա:6-րդ դարի եկեղեցական գործիչներ
Կատեգորիա:Արևելյան աստվածաբաններ
Կատեգորիա:Եկեղեցու հայրեր
Կատեգորիա:Հույն աստվածաբաններ
ԿՈՆԿԱԿԱՖ-ի առաջնություն 1969 (թիմերի կազմեր)

1969 թ. **[[ԿՈՆԿԱԿԱՖ-ի ոսկե գավաթ|ԿՈՆԿԱԿԱՖ-ի ազգերի առաջնության]]** եզրափակիչ մրցաշարին մասնակցեցին վեց ազգային հավաքականներ։

## Թիմեր
### 
### 
### 
### 
### 
### 

## Նայիր նաև
* **[[ԿՈՆԿԱԿԱՖ-ի առաջնություն 1969]]**

Կատեգորիա:ԿՈՆԿԱԿԱՖ-ի ոսկե գավաթ (թիմերի կազմեր)
Ձեռք

մինի|Մարդու աջ ձեռքի ափային և թիկնային երեսները
մինի|
Աջ ձեռքի ոսկրերըի ռենտգենոգրաֆիկ պատկեր
մինի|Tupaia javanica, Homo sapiens
**Ձեռք**, մարդու վերին վերջույթի՝ նախաբազկին հաջորդող հատված, նուրբ շարժումներ կատարող բռնող օրգան։ Ձեռքը կազմված է դաստակից, նախադաստակից և հինգ մատներից, որոնք դիպչելու զգացողության հիմնական օրգաններն են հանդիսանում։

Դաստակի հենքակմախքը կազմված է երկու շարքով դասավորված 8 կարճ ոսկորներից, որոնք միմյանց հետ միացած են ներդաստակային միջոսկրային շարակցական կցումների՝ կապանների և հոդերի միջոցով։ Դաստակը միացած է նախաբազկի հետ ճաճանչ-դաստակային հոդով, իսկ առաջին և երկրորդ շարքերը միմյանց հետ կազմում են սահմանափակ շարժումներ կատարող ներդաստակային հոդը։

Նախադաստակի հենքակմախքը կազմում են 5 կարճ խողովակավոր, բարակ նախադաստակոսկրերը, որոնք դաստակի երկրորդ շարքի ոսկրերի մասնակցությամբ կազմում են դաստակ-նախադաստակային հոդեր։

Մատների հենքակմախքը մատոսկրերը կամ ֆալանգներն են. յուրաքանչյուր երկար մատ ունի 3-ական ֆալանգ՝ հիմային (մերձադիր), միջին և եղնգային (հեռադիր), բացի բութ մատից, որն ունի 2 ֆալանգ՝ հիմային և եղնգային։

Ձեռքի և մատների շարժումներն իրականանում են 36 մկանների մասնակցությամբ, որոնց մի մասը կազմող կարճ (սեփական) 21 մկանները տեղադրված են ձեռքի շրջանում, իսկ մնացած 15 մկանները դասավորված են նախաբազկի ափային և թիկնային երեսներին։

Ձեռքը և մատները շարժող մկաններն ու մաշկը նյարդավորվում են միջնակ, ծղիկային և ճաճանչային նյարդերի, անոթավորվում՝ ծղիկային և ճաճանչային զարկերակների ճյուղերով։

Ձեռքի կազմավորումը, որպես աշխատանք կատարող օրգանի, մարդու ձևավորման պրոցեսում պայմանավորված է գլխուղեղի հարաճուն զարգացմամբ։

Ժեստերով արտահայտման գործում ձեռքը ունի կարևոր նշանակություն։

Որոշ մարզաձևերում և արվեստի տեսակներում ձեռքը ծառայում է որպես տեղաշարժման միջոց։

Ձեռքը կիրառվում է որպես չափման միավոր։

Եգիպտական հիերոգրիֆների մեջ, ինչպես նաև ացտեկների և մայաների մոտ հաճախ ձեռքի պատկերը կիրառվել է որպես շարժում նկարագրելու միջոց։

Հիրոմանսիայի բնագավառում ձեռքի վերնամաշկի ծալքերը կիրառվում են որպես անհատի ճակատագիրը ուսումնասիրելու միջոց։

## Ծանոթագրություններ

Կատեգորիա:Մարդու անատոմիա
Կատեգորիա:Ձեռք
Ուիլ Ֆերրել

մինի|Ուիլ Ֆերրելը Մեգաուղեղի կերպարանքով

**Ջոն Ուիլլիամ «Ուիլ» Ֆերրել** (անգլ.՝ *John William "Will" Ferrell*, ), ամերիկացի կատակերգու, նմանակող, սցենարիստ և դերասան։

Նախնական ճանաչման է արժանացել 90-ականներին ցուցադրվող «Saturday Night Live» հումարային հեռուստաշոուով։ Հանդիսատեսին առավել հայտնի է «Հին դպրոցը», «Էլֆ», «Հեռուստահաղորդավար։ Ռոն Բուրգանդիի լեգենդը», «Կերպարը», «Կիսապրոֆեսիոնալը», «Խորթ եղբայրները», «Մյուսները» և այլ ֆիլմերով։

Ֆերրելլը մտնում է հոլիվուդյան առաջատար կոմիկ դերասանների կազմի մեջ, որը պայմանականորեն կոչվում է «Frat Pack» և որի անդամները 90-ականներից սկսած միասին նկարահանվել են առավել հաջողված կատակերգական ֆիլմերում։ Խմբի մյուս անդամներն են Բեն Սթիլլերը, Ջեք Բլեքը, Վինս Վոնը, Սթիվ Կարելը, Օուեն և Լյուք Վիլսոնները։

## Ֆիլմագրություն

## Հոնորարներ
* *Տալադեգյան գիշերներ. Ռիկի Բոբբի բալադը* (2006)` $20 000 000
* *Կախարդվածը* (2005)` $20 000 000
* *Աքացի և ճիչ* (2005)` $20 000 000
* *[[Նորություններ հաղորդողը. Ռոն Բուրգունդիի լեգենդը]]* (2004)` $6 900 000

## Ծանոթագրություններ

## Արտաքին հղումներ
* IMDb էջը

Կատեգորիա:1967 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Ոսկե ազնվամորի» մրցանակի դափնեկիրներ
Կատեգորիա:Ամերիկացի կատակերգուներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ իռլանդական սերմամբ
Վլադիմիր Դարբինյան

**Վլադիմիր Սարգսի Դարբինյան** (), ՀԽՍՀ և ՀՀ պետական, քաղաքական գործիչ։

## Կենսագրություն
* 1954 թվականին ավարտել է Երևանի պետական համալսարանի պատմության ֆակուլտետը, 1976-ին՝ իրավաբանական ֆակուլտետը։
* 1954-1957 թվականներին եղել է ՀԼԿԵՄ Իջևանի շրջկոմի առաջին քարտուղար։
* 1957-1963 թվականներին եղել է ՀԼԿԵՄ Կենտկոմի երկրորդ, առաջին քարտուղար։
* 1969-1975 թվականներին եղել է ՀԽՍՀ ներքին գործերի նախարար։
* 1975-1991 թվականներին եղել է ՀԽՍՀ արդարադատության նախարարի տեղակալ։
* 1991-1994 թվականներին եղել է ՀՀ իրավաբանների միության նախագահը։
* 1998 թվականին եղել է Սարդարապատի հուշահամալիրի գլխավոր տնօրենը։
* 1999 թվականի օգոստոսի 26-ին նշանակվել է ՀՀ ՊՆ Սարդարապատի հուշահամալիրի գլխավոր տնօրեն։

## Քաղաքական գործունեություն
* Եղել է ՀԽՍՀ ԳԽ և ԽՍՀՄ ԳԽ տարբեր գումարումների պատգամավոր։
* 1995-1999 թվականներին՝ ԱԺ պատգամավոր (ՀԿԿ համամասնական ընտրացուցակով)։ ՀԿԿ խմբակցության անդամ։
* 1999 թվականի մայիսի 30-ին ԱԺ պատգամավոր է ընտրվել ՀԿԿ համամասնական ընտրացուցակով։ ԱԺ պաշտպանության, ազգային անվտանգության և ներքին գործերի մշտական հանձնաժողովի անդամ։ ՀԿԿ խմբակցության ղեկավար։ ՀԿԿ կենտկոմի երկրորդ քարտուղար։
* 1999 թվականին ընտրվել է ՀԿԿ ԿԿ առաջին քարտուղար և պաշտոնավարել մինչև 2003 թվականը։

## Պարգևներ
Պարգևատրվել է Աշխատանքային կարմիր դրոշի երկու շքանշանով (1965 թվական, 1970 թվական)։

## Ընտանիք
Ամուրի է, ունի երկու երեխա։

Կատեգորիա:Հայ քաղաքական գործիչներ
Կատեգորիա:Հայ կոմունիստներ
Կատեգորիա:ՀՀ ԱԺ 1-ին գումարման պատգամավորներ
Կատեգորիա:ՀՀ ԱԺ 2-րդ գումարման պատգամավորներ
Կատեգորիա:ԽՍՀՄ ԳԽ 7-րդ գումարման պատգամավորներ
Կատեգորիա:Հայ պետական գործիչներ
Կատեգորիա:ԵՊՀ շրջանավարտներ
Կատեգորիա:ԽՄԿԿ անդամներ
Կատեգորիա:Հայ պատմաբաններ
Կատեգորիա:Հայ իրավաբաններ
Յուլիա Ռեբեկա Ադլեր

**Յուլիա Ռեբեկա Ադլեր** (, ), գերմանացի ալտահարուհի։

## Կենսագարական տվյալներ
Ադլերը սկսել է ալտ նվագել վեց տարեկան հասակում։ Նա մրցանակ է շահել գերմանացի երիտասարդ տաղանդների մրցույթում։ Այնուհետև սկսել է մասնակցել տարբեր երաժշտական փառատոների։ Եղել է Քիմ Քաշքաշյանի աշակերտուհին։ Մասնակցել է Յուրի Բաշմետի, Ուոլթեր Լևինի և այլ ալտահարների վարպետության դասընթացներին։ 2002 թվականին արժանացել է Ֆելիքս Մենդելսոնի անվան մրցանակին։

Որպես սոլիստ հանդես է եղել մի շարք գերմանական նվագախմբերի հետ։ Այժմ Մյունխենի Ֆիլհարմոնիկ Նվագախմբի երկրորդ սոլո ալտահարն է, նաև "Քուսս" լարային կվարտետի ալտահարն է։ Աշխատում է տարբեր անսամբլների հետ, այդ թվում նաև Բեռլինի Սոլիստների օկտետի և Վիարդո անսամբլի հետ։

## Ծանոթագրություններ

Կատեգորիա:Գերմանացի ալտահարներ
Պետրոս

**Պետրոս**, հայկական տղամարդու տարածված անձնանուն։ Ծագել է հունարեն Πέτρος անունից, որը քար, ժայռ է նշանակում։ Այս անունը տարածված է բոլոր քրիստոնյա ազգերի մեջ։ Եկել է Ավետարանից։ Մինչև օրս գործածական անուն է հայերի մեջ։ Փաղաքշական ձևերն են Պետո, Պետիկ, Պոտոս, որոնցից կազմվում են ազգանուններ։ Տարածված է Պետրոսյան ազգանունը։

## Հայտնի կրողներ
*Պետրոս առաքյալ
*Պետրոս I
*Պետրոս Ադամյան
*Պետրոս Դուրյան
*Պետրոս II
*Պետրոս Ղևոնդյան
*Պետրոս Սյունեցի
*Պետրոս Ա Գետադարձ
*Պետրոս Ղափանցի
*Պետրոս Հովհաննիսյան
*Պետրոս Մալայան
*Պետրոս Կարապետյան
*Գրիգոր-Պետրոս Աղաջանյան
## Ծանոթագրություններ

Կատեգորիա:Հայկական արական անձնանուններ
Լենսեր Աղալովյան

**Լենսեր Աբգարի Աղալովյան** (), հայ գիտնական, քաղաքական գործիչ։ Ֆիզմաթ գիտությունների դոկտոր (1980), պրոֆեսոր (2002), ՀՀ ԳԱԱ ակադեմիկոս (1996)։

## Կենսագրություն
Ծնվել է 1940 թվականի փետրվարի 3-ին Քոլատակ գյուղում (այժմ՝ ԼՂՀ Մարտակերտի շրջանում)։ 1961 թվականին ավարտել է Երևանի պետական համալսարանի մեխանիկայի ֆակուլտետը։

## Աշխատանքային գործունեությունը
* 1969 թվականից աշխատում է ՀՀ ԳԱԱ Մեխանիկայի ինստիտուտում
* 1987 թվականից՝ ՀՀ ԳԱԱ Մեխանիկայի ինստիտուտի տնօրեն
* 2000 թվականից՝ ՀՀ ԳԱԱ նախագահության անդամ 2000
* 1995 թվականից՝ ՌԴ տեսական և կիրառական մեխանիկայի ազգային կոմիտեի անդամ 
* 2003 թվականից՝ «Միջազգային կիրառական մեխանիկա» (անգլերեն) ամսագրի խմբագրական հանձնաժողովի անդամ 
* 2000 թվականից՝ Եվրամիության գիտական փորձագետ

## Հասարակական-քաղաքական գործունեությունը
* 1992-1996 թվականներին՝ «Արցախ-Հայաստան» հասարակական-քաղաքական կազմակերպության հիմնադիր-նախագահ
* 1996 և 1998 թվականներին առաջադրվել է ՀՀ Նախագահի թեկնածու, բայց երկու դեպքում էլ ինքնաբացարկ է հայտնել
* 2007 թվականին մասնակցել է ԱԺ ընտրություններին «Դաշինք» կուսակցության ընտրացուցակով, սակայն կուսակցությունն անցումային շեմը չի հաղթահարել
* 2012 թվականին մասնակցել է ԱԺ ընտրություններին Հայաստանի դեմոկրատական կուսակցության ընտրացուցակով, սակայն կուսակցությունն անցումային շեմը չի հաղթահարել

## Աշխատություններ
### Գրքեր
* Неклассические краевые задачи анизотропных слоистых балок, пластин и оболочек.- Ереван: Гитутюн, 2005.- 468 с. ;
* Asymptotic theory of Anisotropic plates and shells.-New Jersey London : World Scientific, 2015.- 360 p. ;
* Асимптотическая теория анизотропных пластин и оболочек. - Москва : Наука Физматлит, 1997. - 414 с. ;
* Модифицированный метод конечных элементов в механике деформируемых твердых тел/ Предисл. Л.А. Агаловян. - Ереван : Изд-во ЕГУАС, 2013.- 392 с. ;
* Проблемы механики деформируемого твердого тела.-Ереван : Изд-во НАН РА, 1997.-207 с. ;
* Տեսական մեխանիկա։ Ստատիկա/ Խմբ.՝ Լ.Ա. Աղալովյան.- Երևան ։ ՀՊԱՀ, 2006.- 425 էջ։

### Մամուլ
Հոդվածների մատենագիտություն

## Մրցանակներ և պարգևներ
*Հայ գիտնականների և ճարտարագետների ընկերակցության (ԱՄՆ) Վ. Համբարձումյանի մրցանակ (1995)։
*Հայաստանի Հանրապետության գիտության վաստակավոր գործիչ (2010)։
*ՀՀ վարչապետի շնորհակալագիր (2013)։

## Ծանոթագրություններ

Կատեգորիա:Հայ քաղաքական գործիչներ
Կատեգորիա:ՀՀ ԳԱԱ ակադեմիկոսներ
Կատեգորիա:1940 ծնունդներ
Կատեգորիա:Փետրվարի 3 ծնունդներ
Կատեգորիա:ՀՀ Նախագահի թեկնածուներ
Կատեգորիա:ՀՀ գիտության վաստակավոր գործիչներ
Կատեգորիա:ԵՊՀ շրջանավարտներ
Կատեգորիա:Ֆիզիկամաթեմատիկական գիտությունների դոկտորներ
Կատեգորիա:Հայ պրոֆեսորներ
Կատեգորիա:Հայ գիտնականներ
Ռուբեն Ավագյան

**Ռուբեն Հովսեփի Ավագյան** (), հայ իրավաբան, քաղաքական գործիչ։ 

## Կենսագրություն
Ծնվել է 1943 թվականի օգոստոսի 13-ին Կրասնոդարի երկրամասում։ Ծագումով Կարինի նահանգի Դերջանի գավառակի Մանց բնակավայրից է։

### Կրթություն
* Գերազանցությամբ ավարտել է Կամիշինի ռազմական հրամանատարա-տեխնիկական ուսումնարանը,
* Տաշքենդի կապի էլեկտրատեխնիկական ինստիտուտը, 
* Մոսկվայի Ձերժինսկու անվան ռազմական ակադեմիայի միամյա բարձրագույն դասընթացները, 
* 1981 թվականին Մոսկվայում պաշտպանել է գիտական ատենախոսություն՝ ստանալով տեխնիկական գիտությունների թեկնածուի գիտական աստիճան։
* Գերազանցությամբ ավարտել է ԽՍՀՄ ՆԳՆ Ակադեմիան և 1991-ին Մոսկվայում պաշտպանել գիտական ատենախոսություն՝ ստանալով իրավաբանական գիտությունների դոկտորի գիտական աստիճան։

### Ծառայություն
* 1965-1972 թվականներին ծառայության է գործուղվել Բայկոնուրի միութենական կենտրոն։ 
* 1973-2000 թթ. ծառայել է իրավապահ մարմիններում, 
* 1993-1995 թթ., ծառայել է ՀՀ Պաշտպանության նախարարության համակարգում։ 
* Կազմավորել է Պաշտպանության նախարարության պայմանագրա-իրավական և արտաքին հարաբերությունների վարչությունը,
* Կազմավորել է Ազգային անվտանգության նախարարության Պայմանագրա-իրավական վարչությունը։ 
* ՀՀ Ազգային անվտանգության նախարարության պայմանագրա-իրավական վարչության պետի պաշտոնից զորացրվել է պահեստազոր գնդապետի զինվորական կոչումով։
* 1997-2007 թթ. Մոսկվայի նոր իրավաբանական ինստիտուտի Երևանի մասնաճյուղի պրոռեկտոր։ 
* 2002 թվականից Երևանի «Մանց» համալսարանի ռեկտոր։

## Պարգևներ
* Հայրենիքին մատուցած հատուկ ծառայությունների համար 2000 թվականի փետրվարի 19-ին Ռուբեն Ավագյանը պարգևատրվել է անվանական մարտական զենքով։

## Ստեղծագործական գործունեությունը
Հեղինակ է 70-ից ավելի գիտական և գիտահանրամատչելի աշխատանքների, որոնց թվում են «Памятники Армянского права», երկհատոր «Հայ իրավական մտքի գանձարան», «Գրիգոր Զոհրապի և Գրիգոր Չուբարյանի իրավական միտքը», «Истоки армянской правовой мысли» (2008 թ.) աշխատանքները։

## Քաղաքական գործունեությունը
* 2000 թվականից «Միավորված հայեր» կուսակցության նախագահն է։
* 2003 թվականին «Միավորված հայեր» կուսակցության կողմից նա առաջադրվել է Հայաստանի Հանրապետության Նախագահի թեկնածու, որի ընտրություններին և մասնակցել է 2003 թ. փետրվարի 19-ին։
* 2012 թ. ՀՀ ԱԺ ընտրություններին գլխավորել է «Միավորված հայեր» կուսակցության ընտրացուցակը։

## Երկեր
* Հայ իրավական մտքի գանձարան, հ. 1, 2, Ե., 2001, 2002։
* Գրիգոր Զոհրապի և Գրիգոր Չուբարյանի իրավական միտքը, Ե., 2003։
* Памятники армянского права, Е., 2000.

## Ծանոթագրություններ

Կատեգորիա:Հայ քաղաքական գործիչներ
Կատեգորիա:ՀՀ Նախագահի թեկնածուներ
Կատեգորիա:1943 ծնունդներ
Կատեգորիա:Օգոստոսի 8 ծնունդներ
Կատեգորիա:Հայ իրավաբաններ
Կատեգորիա:«Միավորված հայեր» կուսակցության անդամներ
Կատեգորիա:Հայ հասարակական գործիչներ
ԿՈՆԿԱԿԱՖ-ի ոսկե գավաթ 1996 (թիմերի կազմեր)

**[[ԿՈՆԿԱԿԱՖ-ի ոսկե գավաթ]]ի** 1996 թ. խաղարկությանը մասնակցեցին ինը ազգային հավաքականներ։

## Խումբ A
### 
### 
### 

## Խումբ B
### 
### 
### 

## Խումբ C
### 
### 
### 

## Նայիր նաև
* ԿՈՆԿԱԿԱՖ-ի ոսկե գավաթ 1996

## Արտաքին հղումներ
* 1996 թ. ԿՈՆԿԱԿԱՖ-ի ոսկե գավաթը; ԿՈՆԿԱԿԱՖ-ի պաշտոնական կայք , RSSSF-ի արխիվ 

Կատեգորիա:ԿՈՆԿԱԿԱՖ-ի ոսկե գավաթ (թիմերի կազմեր)
Modern Talking

**«Modern Talking»** (թարգմանաբար՝ *«ժամանակակից խոսակցություն»*), գերմանական սինթփոփ ժանրում ստեղծագործող նախկին երաժշտական դուետ, որի անդամներն են եղել **[[Դիթեր Բոլեն]]ը** և **[[Թոմաս Անդերս]]ը**։ Խումբը եղել է իր ժամանակների առավել հայտնի և հաջողված երաժշտական համույթներից՝ գործունեության տարիներին թողարկելով բազմաթիվ համաշխարհային կարգի հիթային կատարումներ, մասնավորապես՝ *«[[You're My Heart, You're My Soul]]»*, *[[You Can Win If You Want|«You Can Win If You Want»]]*, *«[[Cheri, Cheri Lady]]»*, *«[[Brother Louie]]»*, *[[Atlantis Is Calling (S.O.S. for Love)|«Atlantis Is Calling (S.O.S. for Love)»]]* և այլն։

Խումբը գործել է 1984 թվականից մինչև 1987 թվականները, որից հետո ենթարկվել լուծարման, այնուհետև տարիներ անց կրկին միավորվել 1998 թվականին, և վերջնականապես դադարեցրել գործունեությունը 2003 թվականին։ 1998-2003 թվականներին խումբը փոխել էր երաժշտական ժանրը՝ եվրոփոփից եվրոդանս։

## Սկավառակագրություն
* *The 1st Album* (1985)
* *Let's Talk About Love* (1985)
* *Ready for Romance* (1986)
* *In the Middle of Nowhere* (1986)
* *Romantic Warriors* (1987)
* *In the Garden of Venus* (1987)
* *Back for Good* (1998)
* *Alone* (1999)
* *Year of the Dragon* (2000)
* *America* (2001)
* *Victory* (2002)
* *Universe* (2003)

## Ծանոթագրություններ

## Արտաքին հղումներ
* Modern Talking-ը imusic.am֊ում

Կատեգորիա:1983 հիմնադրված երաժշտական խմբեր
Կատեգորիա:RCA Records-ի արտիստներ
Կատեգորիա:Դուետներ
Թոմաս Անդերս

**Թոմաս Անդերս** (, ի ծնե` **Թոմաս Բերնդ Վայդունգ** (), ), գերմանացի երգիչ, երգերի հեղինակ, կոմպոզիտոր և երաժշտական պրոդյուսեր։ Անդերսը եղել է գերմանական հանրահայտ «Modern Talking» դուետի երգիչը անդամը՝ 1984-1987 և 1998-2003 թվականներին։ Թոմաս Անդերսը 2018 թվականի մարտի 27-ին այցելել է Հայաստան՝ Երևան համերգի՝ Կարեն Դեմիրճյանի անվան մարզահամերգային համալիր։

## Սկավառակագրություն
### Ստուդիական ալբոմներ
* *Different* (1989)
* *Whispers* (1991)
* *Down on Sunset* (1992)
* *When Will I See You Again* (1993)
* *Barcos de Cristal* (1994)
* *Souled* (1995)
* *This Time* (2004)
* *Songs Forever* (2006)
* *Strong* (2010)

### Ժողովածուներ
* *For Your Love* (1992)
* *Golden Stars* (1998)

### Տոների համար թողարկված ալբոմներ
* *Christmas for You* (2012)

## Ծանոթագրություններ

## Արտաքին հղումներ
* Պաշտոնական կայք
* 
* Թոմաս Անդերսը Ինստագրամում

Կատեգորիա:1963 ծնունդներ
Կատեգորիա:Բեմական կեղծանուններ
Կատեգորիա:Գերմանացի երաժիշտներ
Կատեգորիա:Գերմանացի երգիչներ
Կատեգորիա:Գերմանացի կոմպոզիտորներ
Կատեգորիա:Գերմանացի փոփ երաժիշտներ
Կատեգորիա:Գերմանացի փոփ երգիչներ
Կատեգորիա:Երաժշտական պրոդյուսերներ
Կատեգորիա:Մարտի 1 ծնունդներ
Ստեփան Դեմիրճյան

**Ստեփան Կարենի Դեմիրճյան** (), ՀՀ քաղաքական գործիչ, ՀՀ ԱԺ 3-րդ և 5-րդ գումարումների պատգամավոր։

## Կենսագրություն
Ծնվել է 1959 թ. հունիսի 7-ին Երևանում։

1981 թ. ավարտել է Երևանի Կ.Մարքսի անվան պոլիտեխնիկական ինստիտուտի էլեկտրատեխնիկական ֆակուլտետը։ Ճարտարագետ-էլեկտրիկ։ Տեխնիկական գիտությունների թեկնածու։

## Քաղաքական գործունեություն
* 1999-2001 թթ. եղել է Հայաստանի ժողովրդական կուսակցության (ՀԺԿ) նախագահի պաշտոնակատար։
* 2001 թ. առ այսօր - ՀԺԿ նախագահ։
* 2003 թ. եղել է ՀՀ նախագահի թեկնածու։
* 2003-2007 թթ. ԱԺ պատգամավոր (համամասնական ընտրակարգ, «Արդարություն դաշինք»)։ «Արդարություն» խմբակցության ղեկավար։
* 2012 թ. մայիսի 6-ին ԱԺ պատգամավոր է ընտրվել համամասնական ընտրակարգով «Հայ ազգային կոնգրես» կուսակցությունների դաշինքից։

Ամուսնացած է, ունի երեք զավակ։

## Աշխատանքային գործունեություն
* 1981-1986 թթ. «Հայէլեկտրաշարժիչ» ԱՄ-ում աշխատել է վարպետ, ավագ վարպետ, վերահսկիչ-փորձարկիչ կայանի պետ, հավաքման արտադրամասի պետի տեղակալ, պետ։
* 1986-1988 թթ. եղել է ԽՍՀՄ սարքաշինության, ավտոմատացման միջոցների և կառավարման համակարգերի նախարարության ծրագրավորվող հրահանգասարքերի կառուցվող գործարանի գլխավոր ճարտարագետ, տնօրենի պաշտոնակատար։
* 1988-2003 թթ.` «Մարս» ԱՄ ՓԲԸ գլխավոր տնօրեն։

## Արտաքին հղումներ
* Ստեփան Դեմիրճյան

Կատեգորիա:Հայ քաղաքական գործիչներ
Կատեգորիա:Տեխնիկական գիտությունների թեկնածուներ
Կատեգորիա:ՀՀ Ազգային ժողովի պատգամավորներ
Կատեգորիա:ՀՀ ԱԺ 3-րդ գումարման պատգամավորներ
Կատեգորիա:ՀՀ ԱԺ 5-րդ գումարման պատգամավորներ
Կատեգորիա:ՀՀ Նախագահի թեկնածուներ
Կատեգորիա:ՀԺԿ անդամներ
Կատեգորիա:ՀՊՃՀ շրջանավարտներ
Արշակ Սադոյան

**Արշակ Ավետիսի Սադոյան** (), ՀՀ քաղաքական գործիչ։ ՀՀ Ազգային ժողովի 1-3 գումարումների պատգամավոր։

## Կենսագրություն
Ծնվել է 1940 թվականի փետրվարի 22-ին Երևանում։ 1957-1960 թթ. սովորել է Երևանի պոլիտեխնիկական ինստիտուտում։ 1965 թ. ավարտել է Երևանի պետական համալսարանը։ Մաթեմատիկոս։ 1968-1970 թթ. սովորել է Մոսկվայի պետական համալսարանի ասպիրանտուրայում։

## Աշխատանքային գործունեությունը
* 1965-1967 թթ. Երևանի կենտրոնական գիտահետազոտական ղեկավարման համակարգերի լաբորատորիայում մաթեմատիկական մոդելավորման բաժնի վարիչ,
* 1967-1968 թթ.՝ պետպլանի տնտեսագիտության ինստիտուտի մոդելավորման բաժնի ավագ տնտեսագետ։
* 1970-1990 թթ. ԵՊՀ-ում աշխատել է ավագ դասախոս, գիտաշխատող։
* 2011 թվականի մարտից՝ «Ազգային համագործակցություն» հիմնադրամի տնօրեն։

## Քաղաքական գործունեությունը
* 1990-1995 թթ.՝ ԳԽ պատգամավոր (թիվ 62 ընտրատարածք)։
* 1992 թվականից՝ ԳԽ տեղական ինքնակառավարման հարցերի մշտական հանձնաժողովի նախագահ։ «Ազգային ժողովրդավարներ» պատգամավորական խմբի անդամ։
* 1990-1995 թթ.՝ ԳԽ սահմանադրական հանձնաժողովի անդամ։
* 1995-1999 թթ.՝ ԱԺ պատգամավոր (թիվ 11 ընտրատարածք)։ ԱԺ սոցիալական, առողջապահության և բնության պահպանության հարցերի մշտական հանձնաժողովի անդամ։ ԱԺՄ խմբակցության անդամ։
* 1999-2003 թթ.` ԱԺ պատգամավոր (թիվ 13 ընտրատարածք)։ ԱԺ պետական-իրավական հարցերի մշտական հանձնաժողովի անդամ։ ԱԺՄ խմբակցության անդամ, ապա խմբակցություններում և պատգամավորական խմբերում չի ընդգրկվել։
* 2003 թ. մայիսի 25-ին ԱԺ պատգամավոր է ընտրվել «Արդարություն» դաշինքի համամասնական ընտրացուցակով։ ԱԺ պետական-իրավական հարցերի մշտական հանձնաժողովի անդամ։ «Արդարություն» խմբակցության անդամ։
* 2001 թ. հիմնել և ղեկավարում է ԱԺԴ կուսակցությունը։

## Հասարակական գործունեությունը
* 2009 թվականի մարտին ընտրվել է ՀՀ Հանրային խորհրդի ձեռնարկատիրության և սպառողների շահերի պաշտպանության հանձնաժողովի նախագահ։ ՀՀ Հանրային խորհրդի անդամ է։

## Ընտանիք
Ամուսնացած է, ունի երկու որդի և երկու թոռնուհի։

## Ծանոթագրություններ

Կատեգորիա:Հայ քաղաքական գործիչներ
Կատեգորիա:1940 ծնունդներ
Կատեգորիա:Փետրվարի 22 ծնունդներ
Կատեգորիա:ՀՀ ԱԺ 1-ին գումարման պատգամավորներ
Կատեգորիա:ՀՀ ԱԺ 2-րդ գումարման պատգամավորներ
Կատեգորիա:ՀՀ ԱԺ 3-րդ գումարման պատգամավորներ
Կատեգորիա:ԱԺՄ անդամներ
Կատեգորիա:ԱԺԴ անդամներ
Կատեգորիա:ՀՀ Նախագահի թեկնածուներ
Կատեգորիա:Հայաստանի հանրային խորհրդի անդամներ
Կատեգորիա:ԵՊՀ շրջանավարտներ
Կատեգորիա:ՀՀ ԳԽ 1-ին գումարման պատգամավորներ
Գիշերն անույշ է

**«Գիշերն անույշ է»** (), ամերիկացի գրող Ֆրենսիս Սքոթ Ֆիցջերալդի դասական վեպն է։ Հրատարակվել է 1934 թ.։ Վեպի անվանումն ու նախերգանքը վերցված են Ջոն Քիթսի «Ձոն սոխակին» գրքից։

## Սյուժե
Գործողությունը տեղի է ունենում Եվրոպայում։ Երիտասարդ տաղանդավոր ամերիկացի հոգեբույժ Դիք Դայվերը՝ աշխատելով Առաջին համաշխարհային պատերազմի ժամանակ Շվեյցարիայի հիվանդանոցներից մեկում, սիրահարվում է իր հիվանդներից մեկին՝ Նիքոլին, և ամուսնանում նրա հետ։ Նիքոլը սերում էր շատ հարուստ ընտանիքից և նրա ընտանիքը լավատեսորեն չվերաբերվեց այդ ամունսությանը։ Դիքը՝ Նիքոլի՝ հիվանդանոցից դուրս գրվելուց հետո դեռ երկար ժամանակ ստիպված էր համատեղել ամուսնու և բժշկի դերերը։ Նա առանձնատուն կառուցեց Ռիվյերայում, որտեղ ամուսինները վարում էին առանձնացած կյանք։ Շուտով նրանք երեխաներ ունեցան։ Ինքը՝ Դիքը, շատ կենսուրախ, ակտիվ և խելացի մարդ էր, ուներ շատ ընկերներ, ովքեր հաճախակի այցելում էին նրա տուն։ 20-ականների վերջերին Դայվերների առանձնատանը կից հյուրանոց է ժամանում 18-ամյա ամերիկացի դերասանուհի Ռոզմարին։ Նա և Դիքը սիրահարվում են իրար, բայց նրանց մոտ սեր չի ստացվում, և Ռոզմարին հեռանում է հերթական ֆիլմի նկարահանմանը։ Անցնում է 4 տարի։ Այս ընթացքում Դիքը և բժիշկ Ֆրանցը հիմնում են հոգեբուժական կլինիկա՝ Նիքոլի փողերով, իսկ Ռոզմարին դառնում է իսկական գեղեցկուհի, ով իր անցյալում արդեն ունի բազմաթիվ սիրավեպեր։ Նրանք հանդիպում են Հռոմում, երբ Դիքը վերադառնում էր ԱՄՆ-ից՝ հոր հուղարկավորությունից։ Սիրահարները իրար հետ մի քանի օր անցկացնելուց հետո, կրկին երկար ժամանակով բաժանվեցին։ Դիքի մոտ սկսվում է անհաջողությունների շրջան՝ նրան ձերբակալում են Հռոմում, հետո՝ տուն վերադառնալով, դուրս է գալիս բժիշկ Ֆրանցի հետ համատեղ գործից. տարիքն իրեն զգացնել էր տալիս։ Դիքը սկսում է խմել։ Նրան արդեն չեն հրավիրում խնջույքների, աշխատանքում սկսում են ձախողումները։ Երբ Ռոզմարին և Դիքը հանդիպում են երրորդ անգամ, Նիքոլը, նրանց միջև կապ կասկածելով, սիրեկան է գտնում և ամուսնալուծությունից հետո ամուսնանում է նրա հետ։ Դիքը հեռանում է Միացյալ Նահանգներ, երկար ժամանակ այնտեղ ապրում է միայնակ, հետո գտնում է մի աղջկա և նրա հետ ապրում Նյու Յորքում։

## Արտաքին հղումներ
* Գիշերն անույշ է գիրքը bookmark.am-ում
* Գիշերն անույշ է վեպը գրապահարանում 

Կատեգորիա:1934 վեպեր
Կատեգորիա:Մոդեռնիզմի գրական ստեղծագործություններ
Կատեգորիա:Հոգեբանական վեպեր
Կատեգորիա:Անգլերեն վեպեր
Կատեգորիա:Էկրանավորված ամերիկյան վեպեր
Կատեգորիա:Հեռուստասերիալների հիմք ծառայած ամերիկյան վեպեր
Կատեգորիա:Ֆրենսիս Սքոթ Ֆիցջերալդի վեպեր
Կատեգորիա:1934 թվականի ամերիկյան վեպեր
Գրող (ոգի)

**Գրող**, Հոգեառ՝ հայ ավանդական հավատքում ոգի, որը գրի է առնում մարդու արարաքները կյանքի ընթացքում։ Ըստ այդ արարքների էլ պարզ է լինում, թե որքանով է մարդը մաքուր պահել իր արևը։ Հավանաբար կապված է հայկական դիցաբանության մեջ դպրության ու գրության աստծու՝ Տիրի հետ

Քրիստոնեական ժամանակաշրջանում Գրողին սխալմամբ սկսել են պատկերացնել որպես քրիստոնեական մի ոգու, որը արդեն ոչ թե մարդու կենաց արարքներն է գրի առնում, այլ նախատեսում է ամեն մարդու բախտը և գրում է այն մարդկանց ճակատներին։ Այսուհետ Գրողին նաև վերագրում էին այլ քրիստոնեական պատկերացումներ, օրինակ՝ Աստծո դատի ժամանակ մեղադրողի դերը։ Երբեմն նույնացվել է Գաբրիել հրեշտակապետին։

Վերջապես, Գրողին սկսել էին պատկերացնել նաև որպես չար ոգու, նույնացնելով սատանային (այսուհանդերձ էլ «գրողի ծոց» անեծքը, որը ի սկզբանե ուղղակի նշանակում էր մահ, մահանալ), որը ի սկզբանե ամենևին էլ բնորոշ չէր Գրող Հոգեառին կամ ընդհանրապես հայոց ավանդական հավատքին։

## Ծանոթագրություններ

Կատեգորիա:Ժողովրդական բանահյուսություն
Կատեգորիա:Հայ հին հավատալիքներ
Գրող (այլ կիրառումներ)

**Գրող** անվանումը կարող է ունենալ հետևյալ կիրառումները․
* Գրող, գրել բայից, մարդ ով ստեղծագործում, գրում է։
* Գրող (ոգի), հայկական դիցաբանության մեջ ոգի։
ԿՈՆԿԱԿԱՖ-ի առաջնություն 1973 (թիմերի կազմեր)

1973 թ. **[[ԿՈՆԿԱԿԱՖ-ի առաջնություն|ԿՈՆԿԱԿԱՖ-ի առաջնության]]** եզրափակիչ մրցաշարին մասնակցեցին վեց ազգային հավաքականներ։

## Թիմեր
### 

### 

### 

### 

### 

### 

## Նայիր նաև
* **[[ԿՈՆԿԱԿԱՖ-ի առաջնություն 1973]]**

## Արտաքին հղումներ
* 1974 թ. աշխարհի առաջնության ընտրական մրցաշարի ԿՈՆԿԱԿԱՖ-ի գոտու արդյունքները ՖԻՖԱ-ի պաշտոնական կայքում  
* Մեքսիկայի հավաքականը 1970-1979 թթ. ընթացքում. RSSSF-ի արխիվ 

Կատեգորիա:ԿՈՆԿԱԿԱՖ-ի ոսկե գավաթ (թիմերի կազմեր)
Ղազարոս

**Ղազարոս**, տղամարդու տարածված հայկական անձնանուն է։ Ծագել է եբրայերեն אֶלְעָזָר (Էլ ազար) անունից, որը Աստծո օգնություն է նշանակում, հունարեն՝ Lazaros։ Այս անունը տարածված է բոլոր քրիստոնյա ազգերի մեջ։ Եկել է Ավետարանից։ Մինչև օրս գործածական անուն է հայերի մեջ։ Փաղաքշական ձևերն են Ղազար, Ղազիկ, Ղազո, որոնցից կազմվում են ազգանուններ՝ Ղազարյան, Ղազարոսյան, Ղազոյան, Ղազիկյան ազգանունը։

Անձնանվան այլ տարբերակներ են․ Էղիասար, Լազար։

## Հայտնի կրողներ
*Ղազարոս Աղայան
*Ղազարոս Ավագյան
*Ղազարոս Սարյան
*Ղազարոս Սուքիասի Տեր-Գրիգորյան
## Ծանոթագրություններ

Կատեգորիա:Հայկական արական անձնանուններ
Կատեգորիա:Աստվածաշնչյան անուններ
Ֆլա

մինի|աջից
**Ֆլա** (), հոլանդական ուտելիք, եփած կրեմի տեսակ է։ Առաջին անգամ հայտնվել է 50-ականներին։ Պատրաստվում է թարմ կաթից։ Ավանդական ֆլան պատրաստվում է եփած կաթով կամ ձվի, եգիպտացորենի օսլայի, վանիլինի և շաքարի համակցությամբ։ Ֆլան յոգուրտի մածուցիկություն ունի, մատուցվում է սառը, ավելի շուտ քաղցր է, քան թթու և հարթ մակերես ունի։

100 գրամի սննդային արժեքն է մոտ 370 կՋ/88 կկալ։

## Ծանոթագրություններ

Կատեգորիա:Հոլանդական խոհանոց
Կատեգորիա:Աղանդեր
Կատեգորիա:Կաթնամթերք
Սենտ-Ֆրենսիս (Արկանզաս)

**Սենտ-Ֆրենսիս** (), ԱՄՆ Արկանզասի շրջաններից մեկը։ Ընդհանուր տարածությունը 1,642 կմ² է, բնակչությունը՝ 28.258 մարդ (2007 թ. տվյալներով)։ Շրջկենտրոնն է Ֆորեստ Սիթի բնակավայրը։ Կազմավորվել է 1827 թ.։

## Ժողովրդագրություն
Շրջանի ժողովրդագրական պատկերը ըստ սեռի և տարիքային խմբերի.

մինի|առանց|200px

## Արտաքին հղում
* Տվյալներ ԱՄՆ վիճակագրության բյուրոյի կայքում

Կատեգորիա:Արկանզասի շրջաններ
Wie es geht

**«Wie es geht»** (), գերմանական Die Ärzte փանկ-ռոք խմբի երգն է Runter mit den Spendierhosen, Unsichtbarer! ալբոմից։ Առանձին սինգլով թողարկվել է 2000 թվականի օգոստոսի 21-ին։ Երգի հեղինակն է Ֆարին Ուրլաուբը։ Նկարահանվել է տեսահոլովակ։ Գերմանական հիթ-շքերթում սինգլը զբաղեցրել է հինգերորդ հորիզոնականը։ Խմբի թվով 28-րդ սինգլն է։

## Երգացանկ
# "Wie es geht" (սինգլի տարբերակ) - 3։40
# "Poser, du bist ein..." - 2։00
# "Die Instrumente des Orchesters" - 2։36
# "Kpt. Blaubär (ընդլայնված տարբերակ)" - 4։17
# "Halsabschneider" - 1։28

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Ծանոթագրություններ

## Արտաքին հղումներ
* [Տեսահոլովակը [ՅուԹյուբ] կայքւմ]

Կատեգորիա:2000 սինգլներ
Կատեգորիա:Die Ärzte երգեր
Lied vom Scheitern

**«Lied vom Scheitern»** (), գերմանական Die Ärzte փանկ-ռոք խմբի երգն է Jazz ist anders ալբոմից։ Առանձին սինգլով թողարկվել է 2008 թվականի հունվարի 18-ին։ Երգի հեղինակն է Դիրք Ֆելզենհայմերը։ Նկարահանվել է տեսահոլովակ։ Գերմանական հիթ-շքերթում սինգլը զբաղեցրել է յոթերորդ հորիզոնականը։ Խմբի թվով 39-րդ սինգլն է։

## Երգացանկ
# "Lied vom Scheitern" - 3։30
# "Nichts gesehen" - 3։15
# "Das schönste Lied der Welt (կարճ տարբերակ)" - 2։21
# "Wir sind die Besten (կարճ տարբերակ)" - 2։50
# "Lied vom Scheitern" (տեսահոլովակ) - 3։38

## Արտաքին հղումներ
* [Տեսահոլովակը [ՅուԹյուբ] կայքւմ]

Կատեգորիա:2008 սինգլներ
Կատեգորիա:Die Ärzte երգեր
Schrei nach Liebe

**«Schrei nach Liebe»** (), գերմանական Die Ärzte փանկ-ռոք խմբի երգն է Die Bestie in Menschengestalt ալբոմից։ Առանձին սինգլով թողարկվել է 1993 թվականի սեպտեմբերի 10-ին։ Երգի հեղինակներն են Դիրք Ֆելզենհայմերը և Ֆարին Ուրլաուբը։ Նկարահանվել է տեսահոլովակ։ Գերմանական հիթ-շքերթում սինգլը զբաղեցրել է իններորդ հորիզոնականը։ Խմբի թվով 15-րդ սինգլն է։

## Երգացանկ
# "Wenn es Abend wird" - 6։30
# "Schrei nach Liebe" - 4։13

### Maxi
# "Wenn es Abend wird" - 6։30
# "Schrei nach Liebe" - 4։13
# "Felicita" - 0։52
# "Ja (Demo)" - 2։38

## Արտաքին հղումներ
* [Տեսահոլովակը [ՅուԹյուբ] կայքւմ]

Կատեգորիա:1993 սինգլներ
Կատեգորիա:Die Ärzte երգեր
Ռամիս

**Ռամիս**, այժմ լքված գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում։

## Գերեզմանատուն
Գյուղի հյուսիսարևելյան թաղամասում գտնվում էր 14-19-րդ դարերի գերեզմանատուն, որտեղ կար 600-630 հարթ ու քառանկյունի տապանաքար, այդ թվում բազմաթիվ խաչքարեր։ Այդքանից 124-ի վրա կային արձանագրություններ։ 1980-ականների դրությամբ տապանաքարերի մեծ մասը կիսով չափ թաղված են հողի մեջ։ Արձանագրությունները քայքայված ու դժվարընթեռնելի են։

## Պատմություն
Գյուղը բնակեցված է եղել հայերով։ Գյուղում 1Ռամիս գյուղը վերջնական լքվել է 1989 թվականին Արցախյան պատերազմի ժամանակ, երբ գյուղը լքել են վերջին 7 հայ ընտանիքները՝ 14 հոգի։

## Կրոնական կառույցներ
* Սուրբ Աստվածածին եկեղեցի (Ռամիս)
* Սուրբ Կարապետ մատուռ (Ռամիս)
* Սուրբ Սարգիս վանք (Ռամիս)

## Ծանոթագրություններ

Կատեգորիա:Լքված գյուղեր
Կատեգորիա:Որդուարի շրջանի լքված բնակավայրեր
Կատեգորիա:Ռամիս
Ըզնմեր

**Ըզնմեր** կամ **Ազնամիր** գյուղ էր, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանի Խուրսից 3-4 կմ հարավ, Ողոհի գյուղի արևելյան կողմում։

## Պատմություն
Գտնվում էր պատմական Մեծ Հայքի Վասպուրական նահանգի Գողթն գավառում, այժմ լքված գյուղ։ Գյուղի անցյալի մասին տեղեկություններ չեն պահպանվել։ Ավերակներից պարզ էր դարձել, որ այն միջին մեծությամբ գյուղ էր:19-րդ դարի սկզբներին հայերի հեռանալուց հետո Ըզնմերը լքվել է և փլատակների վերածվել։

1730 թվականի Մարգար գրչի գրչագրած ձեռագրերից մեկում հիշատակվում է Տէր Գրիգոր Ըզնմերացին, որպես Սուրբ Թովմա վանքի միաբանական դասի անդամ։

## Հուշարձաններ
Գյուղի արևմտյան մասում եղել էր եկեղեցի՝ Սուրբ Աստվածածին անվամբ, որն այժմ ավերակների է վերածվել։ Ունեցել է միանավ դահլիճի հորինվածք։

Ըզնմերի գերեզմանտունը գտնվում է գյուղատեղիի հյուսիսային մասում, ունի 13-17-րդ դարերի մի շարք տապանաքարեր, որոնք մեծ մասամբ թաղված են հողի մեջ կամ էլ տեղահան են արված։  Գերեզմանատան տապանաքարերի վիմագիր արձանագրություններից պարզ էր տարձել, որ գյուղը հնադարյան շրջանի պատմություն ունի։

## Տես նաև
* Գողթն
* Որդուարի շրջան
* Վասպուրական
* Օրդուբադ
* Վերին Ագուլիս
* Ներքին Ագուլիս

## Ծանոթագրություններ

Կատեգորիա:Լքված գյուղեր
Կատեգորիա:Որդուարի շրջանի լքված բնակավայրեր
Քիլիթ

**Քիլիթ** (), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում։
մինի|ձախից|200px|Քիլիթը Նախիջևանի քարտեզին

Կատեգորիա:Գողթնի բնակավայրեր
Կատեգորիա:Հայ-ադրբեջանական շփման գծի բնակավայրեր ադրբեջանական կողմից
Կատեգորիա:Որդուարի շրջանի բնակավայրեր
Տիգրան Մուկուչյան

**Տիգրան Տոլիկի Մուկուչյան** (), ՀՀ պետական գործիչ, 2011 թվականից ՀՀ Կենտրոնական ընտրական հանձնաժողովի նախագահ։

## Կրթություն
* 1986-1987 թվականներին սովորել է թիվ 13 պրոֆտեխուսումնարանի «Ռադիոէլկտրոնային սարքերի մոնտաժող» բաժնում։ 
* 1987-1989 թվականներին ծառայել է Խորհրդային բանակում։ 
* 1989-1995 թվականներին սովորել է Երևանի պետական համալսարանի իրավաբանական ֆակուլտետում։

## Աշխատանքային գործունեություն
* 1989-1991 թվականներ - Երևանի «Հայարդկապ» փորձարարական գործարանի ֆրեզերագործի աշակերտ, ապա՝ ֆրեզերագործ։ 
* 1991-1993 թվականներ - ՀՀ Գերագույն խորհրդի ֆինանսատնտեսական վարչության էլեկտրամոնտյոր։ 
* 1993-1995 թվականներ - ՀՀ Գերագույն խորհրդի քարտուղարության իրավաբանական բաժնում որպես ավագ վիճակագիր։ 
* 1995-1996 թվականներ - ՀՀ Ազգային ժողովի իրավաբանական բաժնի ավագ խորհրդատու։ 
* 1996-1997 թվականներ - ՀՀ Ազգային ժողովի իրավաբանական ծառայության իրավաբանական-տեղեկատվական կենտրոնի ղեկավար։ 
* 1997-1998 թվականներ - Երևանի քաղաքապետարանի իրավաբանական բաժնի պետ։ 
* 1998 թվականի (ապրիլ-օգոստոս) - Երևանի քաղաքապետի գլխավոր խորհրդական, այնուհետև՝ քաղաքապետի աշխատակազմի ղեկավար։ 
* 1996-1998 թվականներ - Հայաստանի Հանրապետության կենտրոնական ընտրական հանձնաժողովի անդամ։ 
* 1998-2000 թվականներ - ՀՀ վիճակագրության, վերլուծության և պետական ռեգիստրի նախարարի տեղակալ, ՀՀ ձեռնարկությունների պետական ռեգիստրի վարչության պետ։ 
* 2000-2003 թվականներ - ՀՀ արդարադատության նախարարի տեղակալ, պետական ռեգիստրի պետ։ 
* 2003-2005 թվականներ - ՀՀ արդարադատության նախարարի տեղակալ։ 
* 2005 թվականի նոյեմբերի 17-ին ՀՀ վարչապետի որոշմամբ ազատվել է ՀՀ արդարադատության նախարարի տեղակալի պաշտոնից։
* 2005-2007 թվականներ - ՀՀ քաղաքացիական գործերով վերաքննիչ դատարանի նախագահ։ 
* 2008-2010 թվականներ - ՀՀ վարչական դատարանի նախագահ։ 
* 2010 թվականի նոյեմբերի 18-ին ՀՀ Նախագահի հրամանգրով 2010 թվականի դեկտեմբերի 1-ից նշանակվել է ՀՀ վարչական վերաքննիչ դատարանի նախագահ՝ դադարեցնելով Հայաստանի Հանրապետության վարչական դատարանի նախագահի լիազորությունները։ 
* 2011 թվականի սեպտեմբերի 14-ին ՀՀ Նախագահի հրամանգրով 2011 թվականի սեպտեմբերի 15-ից ՀՀ վարչական վերաքննիչ դատարանի նախագահի լիազորությունները դադարեցվել են՝ իր դիմումի համաձայն։ 
* 2011 թվականի սեպտեմբերի 18-ին ՀՀ Նախագահի հրամանագրով ՀՀ վճռաբեկ դատարանի նախագահի առաջարկությամբ նշանակվել է ՀՀ կենտրոնական ընտրական հանձնաժողովի անդամ
* 2011 թվականի սեպտեմբերի 20-ին ընտրվել է ՀՀ կենտրոնական ընտրական հանձնաժողովի նախագահ։

Ամուսնացած է, ունի չորս երեխա։

## Ծանոթագրություններ

Կատեգորիա:Հայ քաղաքական գործիչներ
Կատեգորիա:Հայ իրավաբաններ
Կատեգորիա:ՀՀ ԿԸՀ անդամներ
Կատեգորիա:ՀՀ դատավորներ
Կատեգորիա:ԵՊՀ իրավաբանական ֆակուլտետի շրջանավարտներ
Կատեգորիա:Հայ պետական գործիչներ
Արիստիդես Աթենացի

**Արիստիդես Աթենացի** (), II դարի հույն քրիստոնյա հեղինակ։ Նրա «Ջատագովություն» երկը տվյալ ժանրին պատկանող մեզ հասած ամբողջական հնագույն ստեղծագործությունն է։ Գրվել է շուրջ 140 թ. և հասցեագրված է Ադրիանոս Անտոնինոս Պիոս կայսեր։ Արիստիդեսի «Ջատագովությունը» լայնորեն ընթերցվում էր II-VI դդ. ընթացքում։ Մինչև 19-րդ դարի վերջերը համարվում էր կորած։ 1878 թ. Վենետիկի Սուրբ Ղազարի Մխիթարյան հայրերը X դարի հայկական մի ձեռագրում հայտնաբերեցին և հրատարակեցին «Ջատագովության» հայերեն թարգմանության մի հատված։ 1889 թ, Սինայի Ս. Կատարինե վանքում գտնվեց երկի ամբողջական տեքստը՝ ասորերեն թարգմանությամբ։
Արիստիդեսը, ըստ աստծուն ըմբռնելու ձևի, մարդկանց բաժանում է հետևյալ խմբերի.
# բարբարոսներ, որոնք երկրպագում են բնության տարրերին
# հեթանոսներ, որոնք երկրպագում են չաստվածներին
# հրեաներ, որոնք իրենց միաստվածային կրոնով մյուս ազգերից ավելի մոտեցան ճշմարտությանը, որը, սակայն հետագայում խեղաթյուրեցին։
# Քրիստոնյաներ, որոնք սերում են Հիսուս Քրիստոսից ունեն աստծո մասին ամենաճիշտ գաղափարը, տարբերվում են մյուսներից իրենց բարոյական բարձրությամբ, մարդասիրական և միշտ պատրաստ են զոհվելու Քրիստոսի համար։ Հետևաբար նրանց նկատմամբ կիրառվող հալածանքները բոլորովին անարդարացի են։

Հայկական ձեռագրերում Արիստիդեսի անունով կան մի ճառ և մի հատված։ Երկուսն էլ անվավեր են։

## Աղբյուր
* Եզնիկ Ծ. Վարդապետ, Հայրաբանություն, Ա, Էջմիածին, 1996։
* Saint Aristides the Athenian's Apology and Saint Athenagoras the Athenian Philosopher's Plea for the Christians, translated from Greek into Georgian, submitted with introduction and comments by a monk Ekvtime Krupitski, Tbilisi Theological Academy, Tsalka, Sameba village, Cross Monastery, "Sulieri Venakhi" Publishers, Tbilisi, 2024, ISBN 978-9941-9676-2-7

## Արտաքին հղումներ
* Հատված Արիստիդեսի «Ջատագովությունից» հայերեն թարգմանությամբ

Կատեգորիա:Քրիստոնյա ջատագովներ
Կատեգորիա:2-րդ դարի փիլիսոփաներ
Կատեգորիա:Եկեղեցու հայրեր
Դիթեր Բոլեն

**Դիթեր Գյունթեր Բոլեն** (գերմ.` *Dieter Günter Bohlen*, ), գերմանացի երաժիշտ, երգիչ, երգերի հեղինակ, երաժշտական պրոդյուսեր և հեռուստատեսային դեմք։ Առավել հայտնի է որպես 1984-1987 և 1998-2003 թվականներին գործունեություն ծավալած «Modern Talking» փոփ դուետի անդամ (Թոմաս Անդերսի հետ)։

## Կենսագրություն
1987 թվականին «Modern Talking»-ի առաջին լուծարումից հետո, Բոլենը ստեղծել է «Blue System» փոփ-համույթը։ Եղել է նաև երգչուհի Սի Սի Քեթչի (C. C. Catch) պրոդյուսերը։

Ներկա պահին «Գերմանիան սուպերսթար է փնտրում» (*Deutschland sucht den Superstar*) երաժշտական հաղորդման ժյուրին է, որը «Հայ սուպերսթար» հեռուստաշոուի գերմանական տարբերակն է։

Բոլենը միակ արտասահմանցին է, ում երբևէ տրվել է ԽՍՀՄ ժողովրդական արտիստի կոչում (1989 թ.)։

## Սկավառակագրություն

### Սինգլներ

### Ալբոմներ

 
## Առաջին հորիզոնականները զբաղեցրած հիթերը Գերմանիայում

## Ծանոթագրություններ

## Արտաքին հղումներ
* laut.de, Դիթեր Բոլեն

Կատեգորիա:1954 ծնունդներ
Կատեգորիա:Գերմանացի երգիչներ
Կատեգորիա:Գերմանացի երաժիշտներ
Կատեգորիա:ԽՍՀՄ ժողովրդական արտիստներ
Կատեգորիա:Փետրվարի 7 ծնունդներ
Կատեգորիա:Գյոթինգենի համալսարանի շրջանավարտներ
Կատեգորիա:Գերմանացի ինքնակենսագիրներ
Կատեգորիա:Երաժշտական պրոդյուսերներ
Կատեգորիա:Գերմանացի կոմպոզիտորներ
Կատեգորիա:Գերմանացի փոփ երաժիշտներ
Կատեգորիա:Գերմանիայի սոցիալ-դեմոկրատական կուսակցության անդամներ
Ասկանիո

**«Ասկանիո»** (), Ալեքսանդր Դյումա հոր լավագույն պատմավեպերից մեկն է։ Նրանում նկարագրված է հռչակավոր իտալացի քանդակագործ ու ոսկերիչ Բենվենուտո Չելինիի կյանքի մի ժամանակաշրջանը, երբ նա իր սիրելի աշակերտ Ասկանիոյի հետ ծառայում էր ֆրանսիական արքա Ֆրանցիսկ Առաջինի մոտ։

## Սյուժե
Թագավորի ֆավորիտուհի դքսուհի դ'Էտամպը սիրահարվում է հրաշագեղ Ասկանիոյին և հանուն նրա պատրաստ է անգամ դավաճանել Ֆրանսիային։ Բայց Ասկանիոն ամբողջ սրտով սիրահարված է գեղեցկուհի Կոլոմբային և չի էլ կասկածում, թե ինչ ինտրիգներ են պատրաստում արքունականները իր թիկունքի հետևում։ Այդ ժամանակ համարձակ Չելինին որոշում է պաշտպանել սիրահարներին։ Տաղանդավոր վարպետը հրաշալի տիրապետում էր սուսերին և դաշույնին։ Նա քաջ է, համարձակ, խելացի և ազնիվ, այդ պատճառով էլ չի ընկնում արքունական որոգայթների մեջ՝ հյուսված ստի ու զրպարտության վրա։

Կատեգորիա:Ալեքսանդր Դյումայի վեպեր
Կատեգորիա:Պատմական վեպեր
Հին Թբիլիսի

մինի|Տեսարան դեպի Հին Թբիլիսին
**Հին Թբիլիսի** (՝ *Ձվելի Թբիլիսի*), վարչական շրջան, Վրաստանի մայրաքաղաք Թբիլիսիի պատմական կենտրոնը։ Գտնվում է քաղաքի հարավարևելյան հատվածում։ Տարբեր աղբյուրներում շրջանի սահմանները նշվում են տարբեր կերպ՝ Թիֆլիսի տարածքը 12-րդ դարում, քաղաքի տարածքը հին պարսպի սահմաններում, Կուրից մինչև Սոլոլակի հյուսիսում գտնվող Պուշկին-Բարաթաշվիլի փողոցների երկայնքով ձգվող տարածքը, ներառյալ գորշ բաղնիքները (Աբանոթուբանի) և հարավում տեղակայված Հարբուխի, քաղաքի տարածքը մինչև Ռուսաստանին Վրաստանի միացումը (1801)։

Փողոցներն այս շրջանում կոն, նեղ, շենքերը պաշտպանել են միջնադարյան կառուցապատման հատկանիշները։

Հին Թբիլիսիում կենտրոնացած են նույնիսկ 5-րդ դարին թվագրվող ճարտարապետական հուշարձաններ, սակայն այս հատվածում գերակշռում է 19-րդ դարի կառուցապատումը։ Շրջանի տարածքում կարելի է տեսնել Նարիղալա միջնաբերդի ավերակները․ ամրոցը կառուցվել է 16-17-րդ դարերում ստորին ամրոցի պատերի մնացորդներից, Անչիսխաթի եկեղեցին (6-րդ դար), Մետեխի վանքը (ենթադրաբար 5-րդ դար), Սիոնի մայր տաճարը (6-րդ դար) և Ռոստոմ արքայի բաղնիքները (17-րդ դար)։ Ճարտարապետական հուշարձաններից որոշները ներառված են Հուշարձանների համաշխարհային հիմնադրամի պատհապանության ցանկում։

## Պատմություն
Չնայած «Հին Թբիլիսի» տերմինը վաղուց օգտագործվում է քաղաքի պատմական մասը նշելու համար, նույն անվամբ վարչական շրջանը ձևավորվել է միայն 2007 թվականին մայրաքաղաքի չորս վարչատարածքային շրջանների՝ Մթածմինդա-Կրծանիսի, Իսանի-Սամգորիի, Դիդուբե-Չուղուրթեիի և Վակե-Սաբութալոյի փողոցներից և թաղամասերից․ վարչատարածքային այս շրջանները նախկինում ընդգրկված էին այլ շրջանների մեջ։

Հին քաղաքը հնագույն ժամանակներից պարսպապատված է եղել Կուր գետից մինչև Սոլոլակի լեռնաշթղայի ստորոտը։ Առաջին պատերը կառուցվել են դեռևս Դաչի թագավորի օրոք (499-514)։ Ոչ մեկ անգամ ավերված ամրությունները կառուցապատվել են նորից։ Հզոր պատերը կառուցել է Ռոստոմ արքան (17-րդ դար), դրանց բարձրությունը հասնում էր 4-5 սաժենի, իսկ հաստությունը՝ մոտ 2,5 արշին։ Պատն ուներ ութ դարպաս՝ Սեիդաբադի, Գանժայի (Էրիվանի), Ամրոցի, Սոլոլակիի, Կոջորիի, Քարթլիի, Դիգոմիի և Կուրի։ Պատը քանդվել է 1820-1840 թվականներին։

Ամբողջ քաղաքը սարսափելի ավերվել է Աղա Մոհամմադ խան Ղաջար շահի՝ 1795 թվականի ներխուժման ժամանակ․ այդ իրադարձությունների վկա Աթանաս Արարատցին գրել է․

## Պատկերասրահ

View of Havlabar (Tbilisi), in the early 1900s, Sergei Mikhailovich Prokudin-Gorskii.jpg|Հավլաբար թաղամասի տեսարանը 1900-ականների սկզբին
View of Tiflis from Seid-Abaz, Ivan Aivazovsky.jpg|Հին Թբիլիսին 1968 թվականին, հեղինակ՝ Հովհաննես Այվազովսկի


## Ծանոթագրություններ

## Արտաքին հղումներ
* Հին Թբիլիսի թաղամասի պաշտոնական կայք 
* Թաղամասը Թբիլիսիի քաղաքապետարանի կայքում 
* Հին Թբիլիսին travelgeorgia.ru կայքում
*  Թբիլիսիի բնակիչների հագուստը XIX դարում
*  Տեսահոլովակ թաղամասի պատկերներով

Կատեգորիա:Հին Թբիլիսի
Կատեգորիա:Համաշխարհային ժառանգության նախնական ցանկ